AlexejDobrolubov/national_council_slovak_2010 huggingface dataset:
44. schôdza NR SR - 11.deň - A. dopoludnia
Dátum: 2014-12-11
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

77. Ďakujem. Ja vychádzam zo svojej len päťdesiatročnej skúsenosti v tejto inštitúcii, ktorá sa volá manželstvo, a som presvedčený, že tento zákon nemá šancu tu prejsť. Objavil sa vždy ako kométa, ale zase uletí do vesmíru. Problém, tematika rozvodov je omnoho komplikovanejšia, ako sa tuná, samozrejme, predstavuje. Ja som žil dlhšie v Taliansku. A si myslím, že naozaj rozvody treba skôr sťažiť, ako uľahčiť, z rôznych dôvodov, o tých tu nemôžem teraz hovoriť. Taliani hovoria aj vtipne, že jedna žena je málo, dve je mnoho, aj to je trocha pravda. Ale mimoriadne sťažujú rozvod, ktorý je veľmi drahý a veľmi dlhodobý a skutočne málokto si to aj dovolí, odváži sa. Aj toto je jeden z dôvodov pre ľudí, ktorí si myslia, že rozvod je proste naozaj vstúpenie do nejakej inštitúcie a vzápätí z nej vystúpenie. Dnes je taký koncert Úsmev ako dar, kde deti z detských domovov spolu so známymi spevákmi budú vystupovať v Inchebe. Tých detí je dneska 5-tisíc tuná. Sú to siroty žijúcich rodičov, väčšinou z rozvrátených manželstiev. Tí rodičia necítia za ne zodpovednosť, nevedeli, nemohli alebo nechceli sa o ne starať, a je na nich veľmi, veľmi vážna zodpovednosť, aby to proste, že to takto dopadlo. Ja si myslím, že mal by tu byť práve zákon, ktorý by prinútil mladých ešte pred manželstvom ich informovať o všetkom, čo ich v manželstve čaká, kde by museli chodiť na kurz, psychológ, pedagóg, sexuológ, teológ a tak ďalej a tak ďalej, až po týchto štempľoch by potom mohli ísť do manželstva, aby vedeli, čo ich tam čaká. Lebo dnešní mladí to vôbec nevedia. V Rusku je taká situácia, som počul, že ani vôbec nezapisujú tých ľudí, nie že rok im dajú šancu, ale nezapisujú. Tri mesiace počkajú a potom ich zapíšu, lebo vedia, že tak či tak prídu. Téma je dobrá, ale jej riešenie je veľmi zlé. Ďakujem.
44. schôdza NR SR - 10.deň - A. dopoludnia
Dátum: 2014-12-10
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

Ďakujem pekne. Ja, samozrejme, som za tento zákon a budem zaň rád obidvoma rukami hlasovať, no chcem len povedať, že cieľ tohto zákona je trocha ambiciózny a prakticky nedosiahnuteľný, ukončiť po dvadsiatich piatich rokoch nespravodlivý stav demokratickej spoločnosti. Ten ešte, žiaľ, dlho-dlho budeme ukončovať. A ja myslím, že sa to dá urobiť iba metódou drobných krokov. A toto jeden z drobných krokov, ktoré vrele doporučujem. Viete, ten stav 40 rokov totality určite sa nedá odškodniť len takýmto zákonom. Tam bolo 70-tisíc uväznených politických väzňov, 400-tisíc odišlo do zahraničia, stovka bola popravená, koľko zastrelených na úteku, koľko vyhodili učiteľov, tzv. kulakov (Akcia B, vyhadzovanie z bytov a tak ďalej). Mnohí teda mali zničené životy, zničené zdravie. A teda napraviť to, to je naozaj otázka ešte snáď generácií. A toto nerobili Marťania ani neviem kto, ale robili to Slováci, naši ľudia, spoluobčania. Ja sa pamätám, keď likvidovali rehole v päťdesiatych rokoch, zavreli 15-tisíc ľudí. A to bola masová akcia milicionárov, vojakov, policajtov, eštebákov. Áno, ŠtB bola hlavná zložka, ktorá naozaj riadila veci. Všetci sa jej báli, najmä pre boj s vnútorným nepriateľom. Ale berme tento krok ako naozaj jeden z mála krokov bez hnevu, bez pomsty, áno, aj so zabudnutím a odpustením, ale proste krok správnym smerom. Ďakujem.
44. schôdza NR SR - 9.deň - B. popoludní
Dátum: 2014-12-09
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

200. Ja som skočil troška na udičku pána poslanca Osuského a k tým Britom pár slov poviem, no, fakt, že je to obdivuhodný národ, s veľkými talentmi, géniami, ale aj s mnohými do dnešného dňa neodčinenými hriechmi. Nedávno som videl taký film o Gándhím, ktorý naozaj urobil obrovskú vec. Bol som raz aj na jeho hrobe. Išli novinári po stopách Gándhího a vlastne už tam, kde on chodil, kde robil svoj soľný pochod a tak ďalej, už nikto ani poriadne nevedel o tých myšlienkach, všetko zabudnuté a myšlienky proste niekde úplne inde. Aj India sa niekde celkom inde ponáhľa, žiaľ. No, ja zase uznávam ich v určitom aj, určitú veľkorysosť. Napríklad bol som, mal som kolegu v Taliansku, veľvyslanca vo Veľkej Británii, ktorý v Chatham House, v takej uzavretej diskusii, keď bola invázia do Iraku, tak povedal, že prezident Bush je najväčší nadháňač Al-Káidy. Všetci ostali paf, samozrejme bolo to uzavreté, nemohlo to prejsť. Ale na druhý deň to bolo vo všetkých titulkoch, tak som si myslel, kamarát, ty tam ani deň neostaneš. A vzápätí britská vláda povedala, to bol názor pána veľvyslanca, ostáva na svojom mieste, to nebol názor našej vlády. No, neviem, ktorá vláda na svete by takto reagovala. Kolónie, dnešné množstvo emigrantov a problémy s nimi je dopadom toho a ešte tam mnohé veci ostali nezaplatené, veľký blahobyt, výškové budovy, veľké iné veci z kolóny prišli tam. A to, žiaľ, ešte nie je zabudnuté, ani neodčinené. Dneska pozrieme Gibraltár, ale aj Bosnu a Hercegovinu, Cyprus, tam majú tiež svoje územie, Afganistan svoje problémy, atď. Čiže britská krajina je veľká, ale má ešte veľa na svojom rováši a žiaľ, dnešný svet jej ukazuje, že nie všetci to už zabudli, že to tak bolo v minulosti. Ďakujem.
44. schôdza NR SR - 8.deň - A. dopoludnia
Dátum: 2014-12-05
Poslanec: Mikloško, Jozef (KDH)
Druh vystúpenia: Vystúpenie v rozprave

130. Ďakujem, pán podpredseda. Vážení páni poslanci, ja mám takého lobistu, volá sa pán Brežný, je z Nemecka, často sem chodí, debatujeme, má aj slovenské občianstvo a všeličo mi dáva, podnety. A je zaujímavé, že mi nedávno, žiaľ, ten papier som teraz za chvíľočku nenašiel, dal upozornenie o tom. Brežný sa volá, Brežný, nie Brežnev. Zákon o platobnom upozornení, ktorý platí v Nemecku. Nemci sú veľmi prísni na všetky platenia, daniarov sa všetci boja aj mnohých iných exekútorov. A tento zákon o platobnom upozornení sa týka teda nielen STK-čiek, ale všetkého možného a myslím, že aj u nás by sa to mohlo týkať nielen STK-čiek v budúcnosti, ale teda aj iných, poistné, telefóny, plyn, elektrika atď. Kde ich niekto zabudne, na tú platbu, najmä u starých ľudí sa to veľmi často stáva, nemajú až takú evidenciu, a teda u starých ľudí sa to stáva aj s autami, mnohí šoférujú a naraz zistia pri kontrole policajti, že už STK-čku nemajú, alebo im dôjde tá pokuta, o ktorej sa hovorilo. No, a vrátim sa k tomu zákonu nemeckému. Volá sa zákon o platobnom upozornení a je nasledovný. Ak ty nemáš vybavené to, čo by si mal mať, tak dostaneš prvú upomienku a až po prevzatí musíš zaplatiť 5-eurovú pokutu a tri týždne máš na to, aby si to vybavil. Po troch týždňoch čakania, keď to nevybavíš, dostaneš druhú upomienku a tam platíš 10 eur jako pokutu za to, že si nespravil to, čo si mal spraviť. No a až potom, do ďalšom určitom čakaní, tento čas presne neviem, aby som nehovoril z hlavy, tak potom nastane veľká pokuta alebo proste nejaká iná sankcia. No, to je jedna vec. A druhá vec. Je tam aj niečo o faktúrach. Teda kde sa hovorí, hocijaká faktúra, keď neni splatená v určitom čase, tak proste nastúpia sankcie. U nás telefóny, plyn, elektrika, mobily atď., vedia už päť dní po termíne vám posielať esemesky, maily a telefóny a už sa vyhrážajú neviem čím, máme veľa prípadov exekúcie aj na základe tohoto. Ale proste v iných prípadoch sa naozaj čaká na zaplatenie faktúr roky rokúce. Ja som tu jeden taký prípad povedal jedného pána inštalatéra, nechcem ho znova spomínať, keď za veľmi dobre spravenú, skončenú prácu z europrojektu, kde na začiatku celej reťaze platieb bolo 2,8 mil. a on mal nakoniec po vyplnení svojej úlohy, a bol jediný realizátor, všetci ostatní sa na tom len viezli a sťahovali si peniaze, mal dostať zaplatené 126-tisíc eur. Všetko krásne urobil, dal si pôžičku, nakúpil elektroniku, kotle atď., zaplatil ľudí a do dnešného dňa, za 2,5 roka, nedostal nič za to a v podstate môže sa sťažovať na lampárnu, ako som to nateraz pochopil zo všetkých reakcií zúčastnených. Čiže zákon o platobnom upozornení, ja myslím, že keby toto sa schválilo, by bolo veľmi dobré. Pomohlo by tým STK, 500 ľudí, to je naozaj veľmi. Ale zároveň môžme rozmýšľať o budúcnosti, že urobiť do toho určitý systém, poriadok, ktorý by sa týkal všetkým firiem, nielen, čo ja viem, STK-čky, nielen poisťovne, nielen sporiteľne, neviem koho, ale všetkým firiem, zákon o platobnom usporiadaní. Ja ten zákon zoženiem a zúčastneným navrhovateľom ho určite dám. Ďakujem pekne.
44. schôdza NR SR - 8.deň - A. dopoludnia
Dátum: 2014-12-05
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

114. Ďakujem. Ja by som, opačne, tento návrh zákona podporil. U nás poslancov tak či tak ústne aj písomne lobuje veľa ľudí, chodí k nám, vysvetľuje nám pozadie zákonov, dodáva námety a vylepšenia. Keď je to dobré, prečo nie? Nie je to určite zlé, pokiaľ nie sú za tým nejaké skryté záujmy alebo nejaké dokonca finančné záujmy. Ja som tiež chodil ako lober ešte svojho času po Amerike nie raz, v Kongrese, kde-kade, a vždy ma tí kongresmani alebo ich aide-pomocníci privítali a veľmi sa zaujímali o tému, ktorú som nadhadzoval, to neni teraz už dôležité, a vždy sa pýtali: "Tell me what I should do?" - "Čo by som mal teda robiť, keď mi toto hovoríte?" Čiže v tomto smere nevidím nič, aby aj naši poslanci boli dobre oboznámení s vecami, pozadím zákonov, s možnosťami zlepšenia a tak ďalej. Nikdy som, samozrejme, za to nikdy nedostal a ani by som nikdy aj v budúcnosti nedostal, keď snáď zase ešte budem voľakedy niekomu niečo vysvetľovať alebo lobovať. Samozrejme, ten zákon sa môže vylepšiť, doplniť, zmeniť, ale skôr-neskôr ho bude treba schváliť. A teda tak navrhujem, aj prečo by sme ho nemohli teraz po vylepšovaní aj námetoch schváliť. Samozrejme, nebude nikdy retroaktívny. Čiže hovoriť teraz o Gorilách, pandúroch a iných veciach je v podstate zbytočné a skôr je proti tomu, aby sa schválil, no. A, samozrejme, nejde o lobing organizácie, ide o lobing jednotlivcov. Čiže cirkev ako taká napíše pastierky list, napíše iný list, to je niečo celkom iné. Ale lobing jednotlivcov, ktorí budú mať na to placet, ktorí budú registrovaní a ktorí budú úplne verejní, to je, myslím, celkom rozumné a už v nejakej forme by takýto druh zákona mal byť tu schválený. Ďakujem.
44. schôdza NR SR - 7.deň - B. popoludní
Dátum: 2014-12-04
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

72. Všetci tu nejako veľmi krátko hovoria, ja som ešte ani poriadne sa nepripravil na to, ale chcem povedať, že nebudem hlasovať za tento zákon. Ja sa pamätám, keď nás eštebáci nahrávali a potom vzápätí to sami hrubo proti zneužili. A vždycky, keď vyšetrovateľ niečo vyšetroval, naraz povedal stop, tak sme vedeli, že buď mení pásku, alebo sa mení služba. Čiže tie nahrávacie metódy nie sú dobré. Ja sa nezastávam vôbec ani pána Procházku, ani Siete, ale v čase, keď sa toto udialo, ešte ste boli priatelia, dokonca klient. A teda medzi kolegami sa to, sa mi zdá, že nerobí, nezdá sa mi to férové. A potom sa netreba čudovať, že ťažko niekto potom s vami bude hovoriť medzi štyrmi očami, keď nevie, či za klopou nemáte nejaký, FBI-nahrávačku, no. Takisto, keď medzi štyrmi očami sa niečo povie, tak neni to férové – to neni výčitka voči vám – keď to niekto vzápätí použije, je niekde v novinách, alebo povie, toto sa tiež nerobí. V diplomacii sa takto robia šifry, ale to obidve strany o tom vedia, že proste je to, ten úmysel, a teda to je nejaká iná téma. Vy ste tu raz spomenuli aj detektor lži a začali ste s ním, no, vždycky buď pred voľbami, alebo vtedy, keď niekomu tieklo do topánok, no. Dostali sme všetci knižku, že detektor lží neexistuje. Nikto na ňu nereagoval. Dvestopäťdesiat knižiek tu jeden pán distribuoval. A myslím si, že voľačo na tom je a teda možno sa k tomu treba aj vrátiť. Ja chcem povedať to, že čo sa zatají dnes, robí sa potichu, tak to zajtra sa bude v titulkoch nachádzať, alebo budú kričať zo striech aj bez nahrávania. Metódy WikiLeaks nie vždy uznávam, ale to, že dneska sa prakticky nič nedá nekalé zatajiť a skôr-neskôr dôjde na povrch, to určite platí. A tomu sa teším, že to platí. Ďakujem.
44. schôdza NR SR - 6.deň - B. popoludní
Dátum: 2014-12-03
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

2. Hlina zruší všetko to, čo povedal, tak potom moja poznámka ani nebude platná. Ale chcem povedať, že on kritizoval nás za to, že máme 54,5 % dlhu HDP, čo je, samozrejme, zlé a nemalo by to stúpať. Určite to zapríčinila najmä zo začiatku privatizácia v ´94., potom neskôr toxické úvery v rôznych bankách v súvislosti s privatizáciou, potom aj privatizácia veľkých strategických surovín a tak ďalej a tak ďalej, oddlženie bánk a takto to pokračuje. Len chcem povedať, že teda v ´91. a v ´92. skutočne aj federálny rozpočet, aj slovenský rozpočet bol vyrovnaný. Čiže bola by zaujímavá štúdia alebo diplomovka, doktorská práca, jak to vlastne a prečo došlo do tohto stavu, ktorý je teraz. A dneska sú všetky štáty sveta zadlžené, chcem povedať, že Belgicko má dlh 102 HDP a 380 mld. eur má Belgicko, slávne Belgicko s veľkými možnosťami Európskeho parlamentu a Európskej komisie. Taliansko má 108 % HDP, Japonsko 173. Priemer krajín OECD je 79,7 a Amerika má 73,2, čo je, samozrejme, tiež katastrofa, najmä preto, že konkrétny dlh stúpa z dvetisícpiateho 7,9 biliónov a v tomto roku už dosiahol 18 biliónov dolárov. Čiže proste to je hrozné a polovica verejného dlhu je v rukách zahraničných veriteľov. Čiže tento trend sveta je katastrofický všade, a teda jedine keby sa zmenil svetový hospodársky systém, ku ktorému nikto nemá chuť a nie zabezpečovala sa vysoká úroveň nielen dlhom a životom nad pomery, ale aj ináč, keby sa zrušili derivátne obchody bublinové cez krytie a tlačenie nekrytých peňazí, vtedy by sa dalo niečo robiť, ale momentálne ani Amerika, ani Európa nemá k tomuto chuť. Čiže tento termín katastrofálny bude stále pokračovať a, žiaľ,... (Prerušenie vystúpenia časomerom.)
44. schôdza NR SR - 5.deň - B. popoludní
Dátum: 2014-12-02
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

30. Ďakujem pekne. Ja pár slov k vede by som si dovolil tiež povedať, venoval som jej 27 rokov. V ’63. som nastúpil na Akadémiu s platom 1 150 a v ’90. s platom 3 300 som končil svoju kariéru tam. Matematici, našťastie, potrebovali len hlavu, tužku a papier, takže tí boli lacní. Ale aj počítač bolo treba vtedy, vtedy to bol veľký problém, embargá a tak ďalej, teraz dneska počítače kúpite na každom rohu, čiže je to celkom, celkom všetko ináč. Mali sme vtedy aj na ÚTK medzinárodné bázové laboratórium pre umelú inteligenciu, vtedy 230 špičkových vedcov z dvanástich post-, teda vtedy socialistických krajín tam bolo, veľmi pekné výsledky. Hneď po ’89. sa to stoplo a proste dnes je naraz UI boom, umelá inteligencia boom, v každom počítači ju máte a tých 25 rokov sme v tomto smere stratili, bohužiaľ. Pokles o pätinu je veľmi veľa, na druhej strane upozorňujem na europrojekty, kde naozaj sme vlani, pokiaľ viem, cez milión nevyčerpali, upozorňujem na sponzorov, veľkých sponzorov, poisťovne, sporiteľne, banky a tak ďalej. Nemusia dávať len na nejaké Milujem Slovensko alebo iné tieto, ale môžu aj vedu podporiť. A takisto aplikovaný výskum pri fabrikách. Veľká fabrika mala si spraviť svoj výskum, ktorý by robil česť pre ňu, to sa celkom vytratilo. Po ’89. naozaj veľa je na okraji spoločnosti, to je veličajzný, veličajzná chyba, ale je to chyba už 25 rokov. Posledná poznámka, vlastne keď pozeráte tie medzinárodné organizácie, v ktorých sme, tak skutočne, ja to za chvíľku v rozprave poviem, 49 mil. dávame len medzinárodným organizáciám a aj vo vede je tam asi 8,5 mil. na atómový výskum, na Dubno, na CERN, laserové centrum a tak ďalej. Tak medzi týmto všetkým 2 mil. nájsť na ten návrh, o ktorom tu bola reč, by podľa mňa mala byť zaokrúhľovacia chyba výpočtu celého rozpočtu. Ďakujem.
44. schôdza NR SR - 2.deň - B. popoludní
Dátum: 2014-11-26
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

26. Ďakujem. Ja si dovolím najprv položiť laickú otázku na pána Kollára. Ja to, bohužiaľ, neviem. Ako dopadli naše banky pri tom testovaní tej, toxických úverov a testovaní, testovaní ich stavu? Lebo my máme špecifickú situáciu v tom, že vlastne štát naše banky oddlžil, ale potom sa privatizovali. To iste bolo tiež divné, ale neviem, či tak niekto postupoval v Európe. Koniec tejto laickej otázky. A teraz konkrétne. Chcem upozorniť, to, čo tu často robím, na nebezpečenstvo finančných bublín z derivátových obchodov. Dnes som čítal, že vo svete je 1 500 biliónov euro v derivátových obchodoch. HDP sveta je 25-krát menšie. Čiže banky majú zisky a v ťažkostiach si sami, ktoré si často sami zapríčinili, ich potom, pomáha im Európska únia a iste by to mali raz začas aj niekomu vrátiť. Z derivátov získavajú a získavali, ale stratu hádžu, hádžu potom na všetkých. No otázka je tiež tlačenie nekrytých peňazí, ktoré sa dejú teda najmä v Amerike, ale aj ECB to robí podľa mnohých článkov. No, z toho vyplývajú fámy o zlatom ruble, že jedine ním sa bude v budúcnosti môcť platiť v Rusku, o zmenách štátov BRICS, o zmene meny štátov BRICS z doláru na niečo inšie. Možná, že pár slov by mohlo sa k tomu povedať. Posledné, čo spomínam, aj to som už včera spomínal, Glass-Steagallov zákon v Amerike. V 30. rokoch minulého storočia štát podporuje v kríze iba tie banky komerčné, ktoré nešpekulujú a nerobia tieto obchody s derivátmi. Občas to tu spomíname, i keď nikto to tu nepovie, ale finančníkom odporúčam, pozrite si ten zákon, je to z roku 1933 v Amerike Glass-Steagallov a je veľmi, veľmi zaujímavý na dnešnú situáciu v Európe. Ďakujem.
44. schôdza NR SR - 1.deň - B. popoludní 2
Dátum: 2014-11-25
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

25. Ja sa nijako tohto zákona nechcem zastávať, ale si myslím, že táto téma je skutočne super urgentná pre našu spoločnosť a že je veľmi smutné, že vlastne tá spoločnosť už akoby rezignovala nad touto témou a záver je, všetci sú rovnakí, kradnú, obohacujú sa z verejných zdrojov a tak ďalej a to samozrejme nie je pravda. Exemplárnym prípadom verejného obstarávania bol starý predaj emisií, pamätáte sa, keď Národná rada schválila možnosť cez sprostredkovateľov vzápätí si to štát predal niekomu, schránkovej firme za 5 a pol koruny na kubík, ten niekto to predal za 8 a pol hneď a 47 miliónov sa získalo prakticky za nič a potom podľa médií sa o pár rokov vrátilo sem na Slovensko konkrétnych, na konkrétnych ľudí, no. Tak to je absurdné, aby takéto veci sa už nemohli stávať a preto si myslím, že základom zmeny verejného obstarávania je práve to, aby to bolo bez sprostredkovateľov. Tí sprostredkovatelia prídu, majú styky, všetko zariadia, odoberú financie a urobia ďalšie obstarávanie, možno na takých istých lumpov, ako sú oni, len sám pán podpredseda vlády Vážny povedal, že takýchto obstarávateľov tu evidujú, tuším, 235. Ja som nedávno napísal taký blog o tom, aj tu som o tom hovoril, keď z 2,8 miliónov sa po štyroch, piatich kolách tomu chudákovi na konci má zaplatiť 126-tis. eur za vykonanú prácu, doteraz mu to nezaplatili, asi mu to aj nikdy nezaplatia a na blogu sa ľudia čudovali, jak je to, prečo sa čudujem, však toto je bežné a medzitým firmy skrachujú a takto sa im nič nedostane. Zaujímavé, že pán premiér priznal napríklad, že Dôvera, Dôveru, majiteľov Dôvery nepozná ani SIS-ka. A teraz tu pán predrečník hovoril, že 100 miliónov Dôvera odliala z peňazí vlastne našich niekde, bohvie kde. Čiže to je veľmi pozoruhodné, tieto dve tvrdenia. Ďakujem.
44. schôdza NR SR - 1.deň - B. popoludní 1
Dátum: 2014-11-25
Poslanec: Mikloško, Jozef (KDH)
Druh vystúpenia: Vystúpenie v rozprave

115. Vážení dvaja podpredsedovia parlamentu, vážení kolegovia, kolegyne, dovoľte pár slov tiež k tejto téme, ktorá, si myslím, že je dosť dôležitá a by som povedal, určite si ho história všimne. Teším sa, že dôjde k zmene v našom parlamente. Skutočne bolo už načase. Myslím si, že v Národnej rade touto novou voľbou pôjdeme k lepšiemu a kultúrnejšiemu rokovaniu a už dneska pani Laššáková, keď poslankyňa viedla túto schôdzu, som pochopil, že sa to dá aj ináč a že teda škoda, že sme jej talent tak neskoro odhalili. Samozrejme, že aj keď nám nič neschválili, ale malo to svoju noblesu dneska. Aj môj zákon o, teda návrh na Ukrajinu, ktorá je veľmi ožehavá. No, ale však snáď sa k tomu ešte vrátime najneskôr 10. decembra na Deň ľudských práv. Samozrejme, že predseda parlamentu je predsedom všetkým poslancov, môže nadŕžať svojim, je to dané volebnými výsledkami, ale sám už povedal, v rozhovoroch som si prečítal, že chce byť predsedom všetkých, aj opozičných poslancov a bude s nimi rokovať, čo doteraz prakticky nebolo. A teda na ten moment, že v čase krízy a problémov nielen Slovenska, ale celej Európy a sveta, ak niekto, hoci aj čert, donesie niečo dobré, ktoré bude v prospech tohto štátu a našich občanov, tak skutočne by sa to malo brať a niečo aj spoločne dodať a urýchliť tak procesy tvorby zákonov. Ja som pána terajšieho ministra, pokladám ho za mladého, otvoreného, ambiciózneho politika, novú vlnu v SMER-e a potešil som sa, keď dostal taký ťažký rezort, ako bolo školstvo a skutočne tam dobre začal. To boli odozvy aj z jeho okolia, ale nielen, a teda nedovolím si dávať nejaké, žiadať nejaké záväzky, ale určité jeho postoje z minulosti, aj postoje na tomto ministerstve hovoria, že vie, čo chce a že aj tento parlament, nebude to ľahké, dokáže udržať proste dobre. Ja si myslím, že aj to meno, ktoré je tak troška talianske, populárne v Taliansku veľmi, aj vo futbale, by mu mohlo pripomenúť, že možno jeho pra, pra, prarodičia alebo nejaké korene má aj v tejto krajine, ktorá je známa svojou otvorenosťou, kultúrnosťou, zmyslom pre humor, schopnosťou aj jednoduchých ľudí rozlíšiť podstatné od nepodstatného, kultúrneho od nekultúrneho, dôležitého od nedôležitého a teda prajem mu, aby všetky tieto vlastnosti aj mnoho iné tu mal a ešte za tento zvyšok volebného obdobia nám ich demonštroval v prospech Slovenska. Na druhej strane obdivujem jeho odvahu ísť na tento post. Nebude to ľahké a teda dúfam, že sa mu bude dariť a určite za seba môžem povedať, že budem hlasovať za neho. Ďakujem.
42. schôdza NR SR - 1. deň - B. popoludní pokračovanie 4
Dátum: 2014-11-10
Poslanec: Mikloško, Jozef (KDH)
Druh vystúpenia: Vystúpenie s faktickou poznámkou

878. Ďakujem pekne. Ja vítam pána premiéra, že sem prišiel. Iste to tiež nemal ľahké. Neviem, koľko klikov by pán premiér teraz urobil. Viem, že ste ich spravili tisíc, to nemôže nikto na Slovensku prekonať, to je pravda. A chcem aj povedať, že tieto tri posledné poznámky, Mikloško, Brixi a Martvoň sú práve tí traja ľudia, čo Slovenský historický ústav v Ríme tuná presadili. Aj po 25 rokoch veľkého boja je to dar k 25. novembru. V decembri to bude otvorené, povedal pán minister. Pánboh zaplať. Ale teraz vážne. Ešte toto, nebude vážne, že 24 hodín práve, 48 začalo, čiže ja som bol prvý, ktorý to začal, čiže to bude v knižke krásna kapitolka, v mojej. A treba to dať aj do Guinnessovej knihy rekordov, že sme 48 hodín hovorili. A závery: Ja myslím, že dobrý záver je to, že premiér povedal, že stačí 30 opozičných poslancov na to, aby kandidát na NKÚ sa prípadne presadil. Prvý záver. Druhý. Všetci vieme, že zákon o verejnom obstarávaní naozaj je zlý. Tuná sa to mnohokrát zo všetkých strán povedalo. Aj pán minister Maďarič, nebol som tu, ale tu ho citovali, že sám v kultúre cíti, ako to tam je. Predlžuje obstarávanie, manipuluje ho a vyberá reťaz sprostredkovateľov, ktorí sú za nič platení. Čiže to by bol druhý záver, keby to páni poslanci SMER-u zobrali do úvahy. A tretí je platenie faktúr: za mobil, elektriku, plyn, vodu a tak ďalej. Po piatich dňoch už idú po vás a iné veľké faktúry, ktoré najmä tí koneční ľudia v obstarávaní dostávajú, roky sa neplatia, a nič sa im nestane. Čiže tieto tri závery, keby sme urobili, tak táto schôdza nebola zlá.